# Iran

| Repúblika Islamita di Iran |
| --- |
| جمهوری اسلامی ایران *Jomhuri-ye Eslâmi-ye Irân* |
| **Himno:** سرود ملی جمهوری اسلامی ایران *Sorud-e Melli-ye Jomhuri-ye Eslâmi-ye Irân* ("Himno Nashonal di e Repúblika Islámiko di Iran")  |
|  |
| Atministrashon |
| Kapital | Teheran |
| Stat mas grandi  | Teheran |
| Lider Supremo  | Mojtaba Khamenei |
| Geografia |
| Área | 1.648.195 kilometer kuadra (0.7% awa) |
| Koordinato  | ﻿ / ﻿ |
| Poblashon |
| Populashon  (2025) | 92.417.700 56.07 habitante/km² |
| Gentilisio | iraní |
| HDI | 0,774 (2021) |
| Otro infromashon |
| Unidat monetario  | Real (`IRR`) |
| Zona di tempu | UTC+3:30 |
| Wèp | .ir |
| Kódigo  | IRN |
| Tel  | +98 |
| Mapa detaya di Iran |
|  |
|  |
| Imágennan riba  Wikimedia Commons |
| Wèpsait ofisial |
| [Editá Wikidata] · [Manual] |

**Iran**, ofisialmente **Repúblika Islamita di Iran** (farsi: **ایران**) ta un pais den Asia, den region di Medio Oriente. E tin frontera entre otro ku Afganistan, Armenia, Pakistan, Irak i Turkia. Na e frontera panort ta situá Laman Káspiko i pasùit e Golfo Pèrsiko i e Golfo di Oman.

## Geografia i poblashon

Iran ta un di e paisnan mas grandi di Asia, ku un superfisie di mas o menos 1.648.000 km². Segun e censo di 2020, e pais tin un poblashon di aproximadamente 84.923.314 habitante.

E kapital i siudat mas grandi di Iran ta Teheran, ku mas ku 10 mion habitante. Teheran tambe ta e sentro polítiko, kultural, komersial i industrial di e pais. Otro siudadnan importante ta Mashhad, Isfahan, Shiraz i Tabris.

## Historia

Iran, histórikamente konosí komo Persia, ta un di e sivilisashonnan mas antiguo na mundu. E Imperio Persa a forma den siglo VI promé ku Kristu bou di e dinastía di Aqueménida. E region a pasa bou di e dominio di varios imperion, inkluyendo Imperio Sassanida i despues e Kalifato Islámiko.

Den siglo binti, Iran a sufri hopi kambio polítiko. Den 1979, despues di un revolushon, e monarkia a wòrdu abolí i Iran a bira un Repúblika Islamita, bou di liderashon di Ruhollah Khomeini.

## Sistema polítiko

Iran ta un Repúblika Islamita ku un sistema di gobernashon teokrátiko-representativo. E Lider Supremo (aktualmente Mojtaba Khamenei) ta e figura polítiko i religiöso mas poderoso di e pais. E presidente ta e hefe di gobièrnu formal. E parlamento, òf Majlis, ta e organo legislativo.

## Idioma

E idioma ofisial di Iran ta e farsi òf perso (فارسی). Fuera di farsi, hopi grupo étniko i linguístiko ta biba den Iran, inkluyendo Azeris, Kurds, Lors, Baluchi i Árabe.

## Religion

Islam shiíta ta e religion dominante di Iran, di kual e mayoria di e poblashon ta sigui e rama shiíta "duodesim". Tin tambe komunidatnan di Islam sunnita, kristian, hudiu i baha'i.

## Ekonomia

Iran tin un ekonomia diversifiká, basá riba petroleo, gas natural, agrikultura, industria di paña i sektor teknológiko. E pais ta un di e mayó exportadónan di gas natural i petroleo. E ekonomia ta enfrentá restrikshon internashonal (sanshon), ku ta influensiá su desaroyo ekonómiko.

 ·  ·
Paisnan den Asia

Afganistan · Arabia Saudita · Armenia · Azerbaijan · Bangladesh · Bahrein · Bhutan · Birma · Brunei · Cambodja · China · Chipre · Emiratonan Arabe Uní · Filipinas · Georgia · Hapon · India · Indonesia · Iran · Irak · Israel · Hordania · Kazakstan · Kirguistan · Kuwait · Laos · Líbano · Malasia · Maldivas · Mongolia · Nepal · Norkorea · Oman · Ost-Timor · Pakistan · Qatar · Rusia · Singapur · Sri Lanka · Surkorea · Siria · Tajikistan · Tailandia ·Turkia · Turkmenistan · Usbekistan · Vietnam · Yemen